b'\n_START_ARTICLE_\nLevent \xc3\x87olak\n_START_SECTION_\n\xc5\xbdivljenjepis\n_START_PARAGRAPH_\nPotem ko je leta 1983 z odliko kon\xc4\x8dal \xc5\xa1tudij na Tur\xc5\xa1ki voja\xc5\xa1ki akademiji in leta 1984 Osnovni te\xc4\x8daj pehotnih \xc4\x8dastnikov, je bil sprejet v Tur\xc5\xa1ko kopensko vojsko s \xc4\x8dinom drugega poro\xc4\x8dnika pehote. Sprva je bil poveljnika protitankovskega voda pehotne brigade v Denizliju, nato pa poveljnik voda te\xc5\xbekega oro\xc5\xbeja v motorizirani pehotni diviziji na Severnem Cipru, poveljnik \xc4\x8dete mehanizirane pehote v sestavi mehanizarane pehotne brigade v Karsu, poveljnik zra\xc4\x8dnoprevoznega bataljona Komando\xc5\xa1ke brigade (2001-2002) in poveljnik grani\xc4\x8dnega polka (2005-2007)._NEWLINE_\xc3\x87olak je opravljal tudi \xc5\xa1tabne dol\xc5\xbenosti in sicer je bil: operativni \xc4\x8dastnik brigade, na\xc4\x8drtovalni \xc4\x8dastnik Personalnega direktorja in na\xc4\x8delnik Konceptne pisarne za Operativnega direktorja v General\xc5\xa1tabu Tur\xc5\xa1kih oboro\xc5\xbeenih sil. V General\xc5\xa1tabu Tur\xc5\xa1ke kopenske vojske pa je bil vodja Pisarne za obrambno na\xc4\x8drtovanje._NEWLINE_V okviru mednarodnih enot je bil: \xc5\xa1tabni \xc4\x8dastnik v operativni sekciji LANDSOUTH (Verona, Italija), \xc5\xa1tabni \xc4\x8dastnik za IFOR (1996-1997), obve\xc5\xa1\xc4\x8devalni \xc4\x8dastnik pri poveljstvu ISAF (2002-2003), operativni \xc4\x8dastnik ISAFa (2008-2009) in od 1. novembra 2009 je bil poveljnik Regionalnega poveljstva Prestolnica.'